बोकारो इस्पात नगर (झारखण्ड) की डॉ आशा पुष्प की लघुकथाओं का संग्रह ‘झलझला’ अपना अलग महत्त्व रखता है। इनकी लघुकथाएँ सोते हुए पाठक को उसकी आँखों में उँगली डालकर जगा देने की क्षमता रखती हैं, इन्होंने भी अनेक महत्त्वपूर्ण लघुकथा–गोष्ठियों, संगोष्ठियों और सम्मेलनों में उपस्थित होकर इस विधा को लाभान्वित किया है। लघुकथा–विकास हेतु किये गए कार्यों हेतु ‘अखिल भारतीय प्रगतिशील लघुकथा मंच’ ने इन्हें ‘मंच सम्मान’ से सम्मानित भी किया है।